
బెంగళూరు : ఎయిరిండియా సిబ్బంది మానవత్వం లేకుండా ప్రవర్తిస్తున్నారనడానికి ఇదొక ఉదాహరణ. ఓ దివ్యాంగుడిని కోల్కతా వెళ్ళే విమానం ఎక్కకుండా నిరోధించిన సంఘటన ఆదివారం జరిగింది. బాధితుడు కౌశిక్ మజుందార్ తెలిపిన వివరాల ప్రకారం ఆయన ఇండియన్ స్టాటిస్టికల్ ఇన్స్టిట్యూట్లో పరిశోధకుడు. ఆయనకు 85 శాతం అంగ వైకల్యం ఉంది. ఆయన ఆదివారం ఉదయం బెంగళూరు నుంచి కోల్కతా వెళ్ళే విమానంలో ప్రయాణించాలనుకున్నారు. ఆయన విమానం ఎక్కడానికి వెళ్తుండగా, ఎయిరిండియా గ్రౌండ్ స్టాఫ్ ఆయనను వేధించారు. ఆయన డ్రై బ్యాటరీతో నడిచే ఎలక్ట్రికల్ వీల్చైర్ను ఉపయోగిస్తారు. బోర్డింగ్ పాస్ తీసుకున్న తర్వాత సెక్యూరిటీ తనిఖీలు పూర్తయిన తర్వాత బస్సులో విమానం కోసం వెళ్ళారు. సరిగ్గా విమానం ఎక్కే ముందు గ్రౌండ్ స్టాఫ్ ఆయనను ఆపేశారు. నాన్ ఎలక్ట్రికల్ వీల్చైర్లోకి మారాలని కోరారు. అందుకు ఆయన అంగీకరించారు. వీల్చైర్ బ్యాటరీని డిస్కనెక్ట్ చేసినప్పటికీ, బ్యాటరీకి కనెక్ట్ చేసిన అన్ని వైర్లను తొలగించాలని గ్రౌండ్ స్టాఫ్ డిమాండ్ చేశారు. ఆ విధంగా చేయడం చాలా కష్టం కావడంతో అన్ని వైర్లను తొలగించేందుకు ఆయన అంగీకరించలేదు. దీంతో విమానం ఎక్కేందుకు ఆయనకు అనుమతి ఇవ్వలేదు.2009 నుంచి తాను విమాన ప్రయాణం చేస్తున్నప్పటికీ ఇంత దారుణమైన పరిస్థితి తనకు ఎదురవలేదని కౌశిక్ చెప్పారు. తాను విశ్రాంతి కోసం ఇంటికి వెళ్దామనుకున్నానని, అయితే విమానం ఎక్కేందుకు తనకు అనుమతి ఇవ్వలేదని వాపోయారు. ఇది చాలా దారుణమైన అనుభవమని ఆవేదన వ్యక్తం చేశారు.అయితే కౌశిక్ ఆరోపణలను ఎయిరిండియా ఖండించింది. నిబంధనల ప్రకారం బ్యాటరీ వైర్లను తొలగించేందుకు ఆయన అంగీకరించారని, విమానం వద్దకు వెళ్ళేసరికి తిరస్కరించారని ప్రత్యారోపణ చేసింది.

bengaluru : airindia sibbandi maanavatvam lekunda pravartistunnaranada idoka udaaharana. oo divyaangudini kolkata velle vimanam ekkakunda nirodhinchina sanghatana aadivaaram jarigindi. badhithudu kaushik majundar telipina vivaraala prakaaram aayana indian statistical institutelo parisodhakudu. aayanaku 85 saatam anga vaikalyam undi. aayana aadivaaram udayam bengaluru nunchi kolkata velle vimaanamlo prayaaninchaalanukunnaa. aayana vimanam ekkadaaniki veltundagaa, airindia ground staff aayananu vaedhinchaaru. aayana drai byaatareetho nadiche electrical veelchairnu upayogistaaru. bording pas teesukunna tarvaata security tanikheelu puurtayina tarvaata bassulo vimanam kosam vellaaru. sarigga vimanam ekke mundu ground staff aayananu aapesaaru. nan electrical veelchairloki maaraalani koraru. anduku aayana angeekarinchaaru. veelchire byaatareeni disconact chesinappatiki, byaatareeki connect chesina anni vairlanu tolaginchaalani ground staff demand chesaru. aa vidhamgaa cheyadam chala kashtam kaavadamtho anni vairlanu tolaginchenduku aayana angeekarinchaledu. deentho vimanam ekkenduku aayanaku anumati ivvaledu.2009 nunchi taanu vimana prayaanam chestunnappatiki inta daarunamaina paristhiti tanaku eduravaledani kaushik cheppaaru. taanu vishraanti kosam intiki veldaamanukunnaanani, ayithe vimanam ekkenduku tanaku anumati ivvaledani vaapoyaaru. idhi chala daarunamaina anubhavamani aavedana vyaktam chesaru.ayithe kaushik aaropanalanu airindia khandinchindi. nibandhanala prakaaram batery vairlanu tolaginchenduku aayana angeekarinchaarani, vimanam vaddaku vellesariki tiraskarinchaarani pratyaaropana chesindi.